钦定古今图书集成/理学汇编/字学典/第051卷 > 《元吾丘衍学古编》 > 《摹印四妙》
## 钦定古今图书集成/理学汇编/字学典/第051卷 > 《元吾丘衍学古编》 > 《摹印四妙》

李阳冰曰：“摹印之法有四：功侔造化，寘受鬼神，谓之
神；笔画之外，得微妙法，谓之奇；艺精于一，规矩方圆，
谓之工；繁简相参，布置不紊，谓之巧。”

书，幼学也，古以记录而已，然笔法寓焉，故学者必有师承，始能名家。笔诠墨旨，人咸秘吝之。篆籀之学，又其甚焉者。元吾子行作为此书，援证图牒，捃摭金石，论辨颇详，观者如亲获指授，信其能尽书之法也。往者先君得刻本于燕都，藏于家笥垂五十年。不佞少喜《六书》，尝手观焉，以日久漫漶，因授于梓，俾摹印者有所考据。“子行” ，畸人也，不必论其世，传其可传者斯可矣。